**EUROPOS SPECIALIOSIOS OLIMPIADOS KREPŠINIO SAVAITĖ LIETUVOJE**

**„KREPŠINIS 3X3 2020“**

**2020-12-01-02**

**I. VARŽYBŲ TIKSLAS IR UŽDAVINIAI**

1. Populiarinti krepšinį kaip vieną iš fizinio aktyvumo skatinimo priemonių.

2. Vystyti bendradarbiavimą pasitelkiant sportą.

3. Išaiškinti stipriausias komandas.

**II. VARŽYBŲ DALYVIAI, REGISTRACIJA, VYKDYMO LAIKAS IR VIETA**

4. Renginį organizuoja LSOK 2020 m. gruodžio 1-2 d. Vykdo 10 pirmųjų norą pareiškusių organizacijų savo sporto bazėse.

5. Teisėjauja vykdančiosios organizacijos paskirti teisėjai.

6. Varžybose gali dalyvauti vyrai ir moterys. Amžiaus apribojimų nėra. Komandos sudėtis – 4 asmenys.

7. Registruotis gali tik organizacijos LSOK narės. Registracija vykdoma elektroniniu paštu ***daivadabriliene@gmail.com*** iki 2020-11-30

8. Varžybų paraiškas, protokolus ir varžybų nuotraukas prašome atsiųsti per 5 darbo dienas pasibaigus varžyboms, iki š. m. gruodžio 9 dienos.

**III. VARŽYBŲ TAISYKLĖS**

9. **Aikštelė ir kamuolys**. Žaidžiama pusėje krepšinio aikštelės. Visos rungtynės žaidžiamos 7 dydžio kamuoliu.

**Komandos sudėtis.** 4 žaidėjai: 3 + 1 atsarginis. Atsarginis žaidėjas nėra būtinas. Komanda gali pradėti rungtynes, kai turi 3 pasiruošusius žaisti žaidėjus.

**Teisėjai.** 1 teisėjas. Rungtynėms gali būti skiriami ir 2 teisėjai.

Minutės pertraukėlės nėra.

**Pirmoji ataka.** Metama moneta. Burtus laimėjusi komanda renkasi, ar gauna kamuolį, ar rungtynes pradeda gindamasi.

**Taškai** 1 arba 2 taškų vertės.

**Rungtynių trukmė ir taškų limitas** 10 min nestabdomo laiko arba iki 15. Esant svarbioms priežastims organizatoriai pasilieka teisę keisti rungtynių laiką.

**Pratęsimas.** Pirmoji komanda pelniusi 2 taškus laimi rungtynes. Pratęsimą su kamuoliu pradeda ta komanda, kuri rungtynes pradėjo gindamasi.

**Atakos laikas.** 12 sekundžių atakai. Jeigu aikštelėje nėra atakos laikrodžio, laiką kontroliuoja teisėjai.

**Pražanga atakuojant krepšį**. Metamas 1 baudos metimas. Metami 2 baudų metimai, jei prasižengta metant iš už tritaškio linijos. Komandos pražangų limitas 6 komandinės pražangos. Bauda už 7, 8 ir 9 komandines pražangas Skiriami 2 baudų metimai. Galioja ir taiklaus metimo su pražanga atveju. Bauda už 10 ir tolimesnes komandines pražangas Skiriami 2 baudų metimai ir kamuolio valdymas. Galioja ir taiklaus metimo su pražanga atveju.

**Nesportinės ir techninės pražangos.** Už nesportinę pražangą skiriami 2 baudų metimai ir kamuolio valdymas. Techninė pražanga – 1 baudos metimas ir kamuolio valdymas. Dvi nesportinės pražangas gavęs žaidėjas iš rungtynių diskvalifikuojamas.

**Žaidimas po pelnytų taškų.** Žaidimas nestabdomas. Puolanti komanda kamuolį turi išsivaryti arba perduoti kamuolį už tritaškio linijos. Besiginanti komanda negali žaisti į kamuolį puslankio zonoje po krepšiu.

**Žaidimas po pražangos ne metimo metu** **ir po kitų taisyklių pažeidimų.** Besiginančios komandos žaidėjas ties tritaškio linija priešais krepšį paduoda kamuolį puolančiam žaidėjui ir žaidimas tęsiamas („check-ball“ situacija).

**Žaidimas po atkovoto kamuolio gynyboje arba perimto kamuolio.** Kamuolys turi būti išsivarytas arba perduotas už tritaškio linijos.

**Ginčo situacija.** Kamuolys atitenka besigynusiai komandai.

**Žaidėjų keitimai.** Žaidėjai gali keistis prieš „check-ball“ situaciją, prieš atliekant baudos metimus arba tarp metimų. Pirmasis aikštelę turi palikti aikštės žaidėjas ir tik tada atsarginis gali žengti į aikštę.

**IV. NUGALĖTOJŲ APDOVANOJIMAI**

10. Komandos nugalėtojos apdovanojamos LSOK įsteigtomis taurėmis.